

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 257/28.11.2019**

**pentru modificarea și completarea anexei nr. 1 la HCL nr. 161/27.06.2013 privind trecerea din administrarea Consiliului Local al Municipiului Satu Mare în administrarea unităţilor de învăţământ preuniversitar de stat a clădirilor necesare desfăşurării procesului de învăţământ şi a terenului aferent**

Consiliul Local al Municipiului Satu Mare întrunit în şedinţa ordinară din data de 28.11.2019,

Analizând:

-proiectul de hotărâre nr. 56232/ 21.11.2019,

-referatul de aprobare al primarului municipiului Satu Mare nr. 56235/21.11.2019, în calitate de iniţiator,

-raportul de specialitate nr. 56246/21.11.2019 al Serviciului Patrimoniu, Concesionări, Închirieri,

-raportul Serviciului Juridic, înregistrat sub nr. 56333/21.11.2019,

-avizele comisiilor de specialitate ale Consiliului Local al Municipiului Satu Mare;

Luând în considerare prevederile:

-art.112 din Legea educației naționale nr. 1/2011, modificată și completată,

-art. 24 din Legea cadastrului și a publicității imobiliare nr. 7/1996, republicată cu modificările și completările ulterioare,

-art. 867 alin.1, ale art. 868 alin.1 și art. 869 din Codul Civil,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În temeiul art. 129 alin. (1), alin. (2) lit. c), art. 139 alin. (3) lit. g), art. 196 alin. (1) lit. a) și a art. 286 alin. (4) din O.U.G. nr. 57/2019 privind Codul administrativ,

Adoptă prezenta,

**H O T Ă R Â R E**

**Art. 1** Se aprobă retragerea dreptului de administrare instituit în favoarea Școlii Gimnaziale „Octavian Goga” asupra Grădiniței din Sătmărel, având ca elemente de identificare C1 și C2 și terenul aferent acestora- poziția nr. 18 rândurile 7-9 din Anexa nr. 1 la H.C.L. nr. 21/31.01.2019.

**Art. 2** Se aprobă acordarea dreptului de administrare asupra unor Terenuri Sintetice de Minifotbal astfel:

1.Colegiului Național ”Mihai Eminescu” – situat pe Str. Mihai Eminescu nr. 5- în curtea colegiului, având număr de inventar 300429.

2. Liceului Tehnologic de Industrie Alimentară ” – situat pe str. Crizantemei nr. 3 - în curtea liceului, având număr de inventar 300430.

3. Școlii Gimnaziale ”Octavian Goga” – situată pe Aleea Postăvaru nr. 3 - în curtea școlii având număr de inventar 300431.

**Art. 3** Se modifică și se completează Anexa 1 la HCL nr. 161/27.06.2013 privind trecerea din administrarea Consiliului Local al Municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ şi a terenului aferent, cu ultima modificare și completare potrivit Anexei nr. 1 la H.C.L. nr. 21/31.01.2019, conform anexei nr.1 care face parte integrantă din prezenta hotărâre.

**Art. 4** Cu ducerea la îndeplinire a prezentei se încredințează Primarul municipiului Satu Mare şi Serviciul Patrimoniu, Concesionări, Închirieri.

**Art. 5** Prezenta se comunică, prin intermediul secretarului general, în termenul prevăzut de lege, Primarului municipiului Satu Mare, Instituției Prefectului județului Satu Mare şi Serviciului Patrimoniu, Concesionări, Închirieri.

**Președinte de ședință, Contrasemnează**

Szőcs Péter Levente **Secretar general,**

Mihaela Maria Racolța

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr total al consilierilor prezenţi | 20 |
| Nr total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 6 exemplare originale